**บทสรุปสำหรับผู้บริหาร**

ข

**ผู้จัดทำ :** นางพิมลรัตน์ ธีฆะพร

ผู้อำนวยการสถานศึกษา โรงเรียนองค์การบริหารส่วนจังหวัดบ้านนาบอน

**บทนำ**

โรงเรียน องค์การบริหารส่วนจังหวัดบ้านนาบอน ตั้งอยู่เลขที่ 30 หมู่ที่ 3 ตำบลวิชิต อำเภอเมืองภูเก็ต จังหวัดภูเก็ต รหัสไปรษณีย์ 83000 สังกัดองค์การบริหารส่วนจังหวัดภูเก็ต เปิดสอนระดับการศึกษาปฐมวัย 2 ปี อนุบาลปีที่ 2-3 และการศึกษาขั้นพื้นฐาน ชั้นประถมศึกษาปีที่ 1-6 มีนักเรียนทั้งสิ้น 1,059 คน มีข้าราชการครูจำนวน 18 คน แยกเป็นผู้บริหารสถานศึกษา จำนวน 1 คน ครูปฏิบัติการสอน จำนวน 17 คน พนักงานจ้าง(ครูช่วยสอน) จำนวน 18 คน บุคลากรสนับสนุนการสอน 12 คน แยกเป็นเจ้าหน้าที่ธุรการ การเงิน พัสดุ 9 คน พนักงานขับรถยนต์ 1 คน นักการภารโรง 2 คน

ที่ตั้งของโรงเรียนอยู่ในเขตชุมชนเมือง ประชากรดั่งเดิมมีเชื้อสายชาวจีน ยึดมั่นในวัฒนธรรม ประเพณีจีน และอีกส่วนหนึ่งเป็นประชากรที่มีการอพยพย้ายถิ่นเพื่อการประกอบอาชีพในภาคการท่องเที่ยว มาจากทุกภาคของประเทศ แต่ทั้งสองส่วนก็สามารถผสมกลมกลืนอยู่ร่วมกันได้อย่างมีความสุข นโยบายของโรงเรียนนอกจากการมุ่งพัฒนาผู้เรียนให้มีคุณภาพตามเป้าหมายของหลักสูตรแล้ว ยังเน้นให้นักเรียนมีคุณลักษณะที่สอดรับกับบริบทของชุมชน ทั้งเรื่องประเพณีวัฒนธรรมดั่งเดิม และการรักษาสภาพแวดล้อมเพื่อการท่องเที่ยวอย่างมีคุณภาพ จึงกำหนดเป็นวิสัยทัศน์ว่า “โรงเรียนคุณธรรม นักเรียนมีคุณภาพ น้อมนำหลักพอเพียง ต้นแบบพลเมืองสิ่งแวดล้อม โดยใช้การบริหารโรงเรียนเป็นฐาน”

**ผลการประเมินตนเอง**

**ระดับการศึกษาขั้นพื้นฐาน**

**การศึกษาขั้นพื้นฐาน** ระดับคุณภาพ **“ดีเลิศ”**

จากผลการดำเนินงาน โครงการและกิจกรรมต่าง ๆ ส่งผลให้สถานศึกษาจัดการพัฒนาคุณภาพการศึกษาระดับขั้นพื้นฐานประสบผลสำเร็จตามที่ตั้งเป้าหมายไว้ในแต่ละมาตรฐาน คือ

มาตรฐานที่ 1 คุณภาพผู้เรียน อยู่ในระดับคุณภาพ “ดีเลิศ”

มาตรฐานที่ 2 กระบวนการบริหารและจัดการ อยู่ในระดับคุณภาพ “ดีเลิศ”

มาตรฐานที่ 3 กระบวนการจัดการเรียนการสอนที่เน้นผู้เรียน เป็นสำคัญ อยู่ในระดับ

คุณภาพ “ดีเลิศ”

แม้ตลอดปีการศึกษา 2564 จังหวัดภูเก็ต ต้องเผชิญกับสถานการณ์การแพร่ระบาดของ โรคติดเชื้อไวรัส โคโรน่า 2019 โรงเรียนจำเป็นต้องมีการปรับการเรียนการสอนเป็นรูปการเรียนทางไกล on air, on side, on line, on hand, on demerd และผสมผสาน แต่ในการจัดการศึกษาของโรงเรียนนั้น ก็ยังมีการดำเนินโครงการ กิจกรรมต่างๆ เพื่อพัฒนาผู้เรียนอย่างหลากหลายและสมดุล ทั้งด้านวิชาการ ด้าน คุณลักษณะอันพึงประสงค์และสมรรถนะสำคัญ ด้วยกระบวนออกแบบการจัดการเรียนรู้ที่เป็นไปตามมาตรฐานการศึกษาและตัวชี้วัด ของหลักสูตรสถานศึกษา เน้นการอ่านออกตั้งแต่ชั้นประถมศึกษาปีที่ 1 เพื่อเป็นเครื่องมือสำหรับการเรียนรู้ในสาระอื่นๆต่อไป มีความสามารถทางคิดคำนวณได้ตามศักยภาพของตนเอง ใช้สื่อเทคโนโลยี ในการสืบค้นข้อมูลต่างๆได้ มีแหล่งเรียนรู้ มีการวัดและประเมินผลด้วยวิธีการที่หลากหลาย และเป็นการประเมินผลเพื่อการพัฒนา มีการจัดการเรียนรู้แบบบูรณาการแบบข้ามกลุ่มสาระ เพื่อพัฒนาให้ นักเรียนสามารถเชื่อมโยงความรู้ ประสบการณ์ ที่ได้รับเข้าสู่ชีวิตจริง ฝึกการแก้ปัญหา ด้วยการทำชิ้นงาน ทำโครงงานอันเป็นพื้นฐานของการสร้างนวัตกรรม ด้วยการร่วมกันระหว่างนักเรียน ครู ผู้ปกครอง ด้วยกระบวนการทำงาน PDCA และเผยแพร่ด้วยการจัดนิทรรศการและเผยแพร่ในสื่อ Social Network อีกทั้งส่งเสริมให้ผู้เรียนมีการค้นพบความถนัด และความสามารถตนเอง สามารถเลือกศึกษาต่อหรือเลือกเป้าหมายในการประกอบอาชีพ ได้ตามความถนัด ความต้องการและความสนใจ ผ่านกิจกรรมการจัดการเรียนรู้โดยใช้โรงเรียนเป็นฐาน ในการพัฒนาท้องถิ่น SBMLD สำหรับด้านการบริหารจัดการ มีการกำหนด เป้าหมาย วิสัยทัศน์ และพันธกิจ จัดทำโครงสร้างการบริหารงาน กำหนดหน้าที่ ผู้รับผิดชอบงานอย่างชัดเจน จัดทำแผนพัฒนาการศึกษาทั้งระยะสั้นและระยะยาวยาว มีการติดตามตรวจสอบประเมินผลและปรับปรุงพัฒนางานอย่างต่อเนื่อง จัดทำหลักสูตรสถานศึกษา มีการนิเทศติดตามการจัดการเรียนการสอน ของครูอย่างเป็นระบบ มีการบริหารอัตรากำลัง ทรัพยากรทางการศึกษาให้เต็มประสิทธิภาพ งานกิจกรรมพัฒนาผู้เรียนจัดทำหลักสูตรกิจกรรมเสริมหลักสูตรในกิจกรรมชุมนุม เข่น สิงโตน้อยนาบอน หลักสูตร สิ่งแวดล้อมตามบริบทของท้องถิ่น มีการดำเนินการระบบดูแลช่วยเหลือนักเรียน การพัฒนาครูและบุคลากรให้มีคุณภาพตามมาตรฐานตำแหน่ง ส่งบุคลากรเข้ารับการอบรมเพื่อพัฒนาศักยภาพอย่างต่อเนื่อง ดำเนินกิจกรรมชุมชนแห่งการเรียนรู้ทางวิชาชีพ (PLC) ส่งเสริมให้ครูมีปฏิสัมพันธ์ที่ดีกับนักเรียนและผู้ปกครอง ในด้านการจัดสภาพแวดล้อม ทั้งภายในและภายนอกห้องเรียนที่คำนึงถึงความปลอดภัยของผู้เรียน และเอื้อต่อการเรียนรู้ของนักเรียน จัดระบบเทคโนโลยีสารสนเทศเพื่อสนับสนุนการจัดการจัดการเรียนรู้ จัดให้มีการเรียนรู้ผ่านสื่อเทคโนโลยี DILT ระบบสัญญาณอินเตอร์เน็ต จัดหาสื่อการเรียนรู้ตามความต้องการของครูผู้สอน จัดให้มีพื้นที่สำหรับแปรงฟัน เพื่อคุณลักษณะ เก่ง ดี มีความสุข ของนักเรียน มีระบบตรวจสอบคุณภาพภายในสถานศึกษา ติดตามผลการดำเนินงานแล้วนำผลการประเมินไปปรับปรุงพัฒนาคุณภาพสถานศึกษา จัดทำรายงานผลการประเมินตนเองประจำปี โดยทุกฝ่ายมีส่วนร่วม

สาหรับจุดเด่น จุดที่ควรพัฒนา และข้อเสนอแนะเพื่อการพัฒนาคุณภาพการศึกษาในระดับการศึกษาขั้นพื้นฐาน (ชั้นประถมศึกษาปีที่ 1-6) เพื่อให้ดีขึ้นกว่าเดิม สรุปได้ดังนี้

|  |  |
| --- | --- |
| **จุดเด่น** | **จุดควรพัฒนา** |
| **ด้านคุณภาพของผู้เรียน**  ผู้เรียนมีสุขภาพแข็งแรง มีน้ำหนัก ส่วนสูงตามเกณฑ์มาตรฐาน หลีกเลี่ยงจากสิ่งเสพติด กล้า  แสดงออกอย่างเหมาะสม มีมนุษยสัมพันธ์ที่ดี  ผู้เรียนอ่านออกเขียนได้ คิดคำนวณได้ ใช้ภาษาที่สอง (ภาษา อังกฤษ) ภาษาที่สาม (ภาษาจีน) ได้เหมาะสมตามวัยและศักยภาพของตนเอง สามารถสร้างชิ้นงานที่ ผ่านกระบวนการคิด กระบวนการ | **ด้านคุณภาพของผู้เรียน**  ผลสัมฤทธิ์ทางการเรียนบางกลุ่มสาระการเรียนรู้ยังไม่ผ่านเกณฑ์มาตรฐานของสถาน ศึกษา พัฒนานักเรียนกลุ่มอ่อนและส่งเสริมศักยภาพนักเรียนในกลุ่มเก่งและปานกลาง เพื่อยกระดับผลสัมฤทธิ์ทางการเรียนของนักเรียนตลอดจนพัฒนาผลการทดสอบความสามารถพื้นฐาน ผู้เรียนระดับชาติ (National Test : NT) |
| **จุดเด่น** | **จุดควรพัฒนา** |
| ทำงานอย่างมีคุณภาพได้ตามศักยภาพของตน ใช้เทคโนโลยีในการแสวงหาความรู้ได้ด้วยตนเอง มีคุณธรรมจริยธรรม ค่านิยมที่พึงประสงค์ และดำรงตนตามลักษณะการเป็นพลเมืองสิ่งแวดล้อมอย่างมีคุณภาพ **เกิดคุณลักษณะ “ดี เก่ง และมีความสุข”** | พร้อมกับการ สร้างความตระหนักให้ผู้ปกครอง รู้ เข้าใจ ให้การดูแลเอาใจใส่นักเรียนในการแสวงหาความรู้ด้วยตนเองอย่างสม่ำเสมอ การใช้เทคโนโลยีอย่างเหมาะสมและมีมารยาท |
| **กระบวนการบริหารและการจัดการ**  โรงเรียนมีการบริหารการจัดการอย่างเป็นระบบ แบ่งการบริหารงานเป็น 4 ฝ่าย 6 งานใช้รูปแบบการบริหารงานอย่างมีส่วนร่วม กำหนดวิสัยทัศน์ พันธกิจ เป้าหมายที่ชัดเจน มีแผนปฏิบัติงานทั้งระยะสั้น ระยะยาว กำหนดบทบาทหน้าที่ความรับผิดชอบและ ผู้ปฏิบัติงาน เพื่อพัฒนาผู้เรียนให้บรรลุตามวิสัยทัศน์ของโรงเรียน มีการติดตามแผนการปฏิบัติงานเพื่อการพัฒนาปรับปรุงงาน (PDCA) คณะกรรมการสถานศึกษามีความเข้มแข็ง ส่งผลให้การบริหารงานประสพความสำเร็จ “คนสำราญ งานสำเร็จ”สภาพภูมิทัศน์ภายในโรงเรียนเอื้อต่อการเรียนรู้ “น่าดู น่าอยู่ น่าเรียน” | **กระบวนการบริหารและการจัดการ**  ส่งเสริมให้ครู“ทุกคน”ได้รับเข้าอบรมเพื่อพัฒนาตนเอง มีความเชี่ยวชาญ ด้านการจัดประสบการณ์ทางวิชาชีพเพื่อให้บรรลุมาตรฐานของสถานศึกษา เพิ่มอัตราครูผู้สอนให้เป็นไปตามเกณฑ์ที่ กคศ. กำหนด สำหรับการบริหารอาคารสถานที่ให้เกิดประโยชน์สูงสุด และเพียงพอกับจำนวนของผู้เรียน พัฒนาระบบการกระจายสัญญาณอินเตอร์เน็ต ให้ครอบคลุมทั้งพื้นที่ของโรงเรียนให้เอื้อต่อการจัดการเรียนรู้ |
| **การจัดประสบการณ์ที่เน้นเด็กเป็นสำคัญ**  ครูผู้สอนสามารถจัดการเรียนรู้ได้อย่างมีคุณภาพ การวัดและประเมินตามสภาพจริงยึดหลักประเมินเพื่อพัฒนาจึงเป็นการร่วมกันระหว่างครู นักเรียนและผู้ปกครอง นำผลการประเมินมาพัฒนาการเรียนการสอน โดยจัดกิจกรรมให้นักเรียนได้เรียนรู้ด้วยวิธีการที่หลากหลาย มีการวิเคราะห์หลักสูตร มาตรฐาน ตัวชี้วัดและศักยภาพของตัวผู้เรียน แล้วจึงออกแบบการจัดการเรียนรู้ มีการใช้สื่อและแหล่งเรียนรู้ที่หลากหลาย ส่งเสริมให้นักเรียนแสวงหาความรู้จากสื่อเทคโนโลยีด้วยตนเองอย่างต่อเนื่อง นักเรียนมีส่วนร่วมในการจัดบรรยากาศ ภายในชั้นเรียนที่เอื้อต่อการเรียนรู้ | **การจัดประสบการณ์ที่เน้นเด็กเป็นสำคัญ**  ควรส่งเสริมให้ครูทุกคน ได้เข้ารับการอบรมพัฒนาวิธีการจัดการเรียนการสอนใหม่ๆ และตรงกับสาขาที่รับผิดชอบ พัฒนาความรู้ความสามารถในการใช้เทคโนโลยีของครู ติดตาม การเข้าร่วมชุมชนแห่งการเรียนรู้ทางวิชาชีพ (Professional Learning Community : PLC) อย่างจริงจัง ไม่น้อยกว่า 50 ชั่วโมง/ปีการศึกษา ซึ่งจะส่งผลให้นักเรียนได้รับการพัฒนาอย่างเต็มศักยภาพของนักเรียน |

**แผนพัฒนาเพื่อให้ได้มาตรฐานที่สูงขึ้น**

แผนปฏิบัติการที่ 1 แผนพัฒนาการคิดเชิงระบบของนักเรียนเพื่อยกระดับผลสัมฤทธิ์ทางการเรียน

สมรรถนะสำคัญของนักเรียน ตลอดจนพัฒนาผลการทดสอบความสามารถพื้นฐาน

ผู้เรียนระดับชาติ (National Test : NT)

แผนปฏิบัติการที่ 2 จัดทำแผนเพื่อส่งเสริมผู้เรียนตามศักยภาพของนักเรียน (เก่ง ปานกลาง อ่อน) ด้วย

วิธีการที่แตกต่าง

แผนปฏิบัติการที่ 3 ส่งเสริม ผลักดัน ให้ครู “ทุกคน” ได้รับการอบรมเพื่อพัฒนาความเชี่ยวชาญด้านการ

จัดประสบการณ์ทางวิชาชีพและเข้าร่วมชุมชนแห่งการเรียนรู้ทางวิชาชีพ (PLC)

การพัฒนาวิชาชีพ ความเชี่ยวชาญในการนำเทคโนโลยีพัฒนาการเรียนการสอน

**แนวทางการพัฒนาสถานศึกษาในอนาคต**

1 ยกระดับผลสัมฤทธิ์ทางการเรียนของนักเรียน ตลอดจนพัฒนาผลการ ทดสอบ ความสามารถ

พื้นฐานผู้เรียนระดับชาติ (National Test : NT) และผลการทดสอบ ทางการศึกษาระดับชาติ

(O-NET)

1. การสร้างและพัฒนาเครือข่ายความร่วมมือของผู้มีส่วนเกี่ยวข้องในการจัดการศึกษา

3. พัฒนาการจัดการศึกษาด้วยระบบเทคโนโลยีดิจิทัล เพื่อให้โรงเรียนสามารถใช้เทคโนโลยีดิจิทัล

ในการจัดการศึกษา จัดระบบดูแลช่วยเหลือนักเรียน ครูและนักเรียนสามารถรวมกันพัฒนา

สื่อการเรียนรู้ สร้างนวัตกรรม ได้

1. พัฒนาอาคารสถานที่ ห้องเรียน ห้องประกอบ ศูนย์การเรียนรู้ให้มีเพียงพอ และมีสภาพที่เอื้อ

ต่อการจัดการเรียนรู้ของผู้เรียน

**ความต้องการและการช่วยเหลือ**

1. ขอรับการสนับสนุนงบประมาณในการพัฒนาครูและบุคลากรทางการศึกษาจากหน่วยงานต้น

สังกัด

1. ขอรับการสนับสนุนด้านอัตรากำลัง
2. ขอรับการสนับสนุนระบบเทคโนโลยี
3. ขอรับการสนับสนุนด้านอาคารสถานที่